Държавен вестник, бр. 47, 2020 г., стр. 19

БРОЙ  47	
Д Ъ Р Ж А В Е Н  В Е С Т Н И К 	
СТР.  19  
основни части да са в състояние на необрати-
ма нефункционалност и да не е възможно да 
бъдат отстранени, подменени или преработени 
по начин, който би позволил огнестрелното 
оръжие да бъде въведено отново в употреба 
по предназначение.
Чл. 8. (1) Дезактивиране на огнестрелно 
оръжие се извършва освен от лицата, получили 
разрешение за производство по реда на глава 
втора от ЗОБВВПИ, и от физически и юриди-
чески лица, регистрирани като търговци по 
националното законодателство на държавата 
членка, получили разрешение за ремонтни 
дейности по чл. 132 от ЗОБВВПИ от директора 
на Главна дирекция „Национална полиция“ 
(ГДНП) на МВР или от оправомощено от 
него длъжностно лице, или началника на РУ 
на МВР по местонахождението на обекта за 
ремонт.
(2) Дезактивиране на спортно оръжие може 
да бъде извършвано и от спортни организации 
по чл. 11 от Закона за физическото възпитание 
и спорта, получили разрешение за ремонтни 
дейности по реда на чл. 132, ал. 1, т. 1 и 3 и 
ал. 2 от ЗОБВВПИ.
Чл. 9. Лицата, извършващи дезактивиране 
на огнестрелни оръжия, трябва да разполагат 
с нужното техническо оборудване и квали-
фициран персонал, така че да са в състояние 
да извършват техническите операции за де-
зактивиране на видовете оръжия, посочени в 
таблица III от приложение 1 към Регламент 
за изпълнение (ЕС) 2015/2403.
Чл. 10. (1) Лицата, получили разрешение 
за придобиване и съхранение на огнестрел-
ни оръжия по чл. 4, ал. 2, т. 1 и чл. 6, ал. 3, 
т. 4 и 5 от ЗОБВВПИ, но непритежаващи 
разрешение за производство или ремонтни 
дейности по чл. 132 от ЗОБВВПИ, предоста-
вят придобитите оръжия в 14-дневен срок от 
придобиването им на лицата по чл. 133 от 
ЗОБВВПИ за дезактивиране.
(2) Лицата, придобили огнестрелни оръжия 
и притежаващи разрешение за производ-
ство или ремонтни дейности по чл. 132 от 
ЗОБВВПИ, са длъжни в 14-дневен срок от 
придобиването им да ги дезактивират.
(3) Забранява се продажбата на недезакти-
вирани огнестрелни оръжия по чл. 4, ал. 2, т. 1 
и чл. 6, ал. 3, т. 4 и 5 от ЗОБВВПИ, придобити 
с цел дезактивиране. На продажба подлежат 
само дезактивираните такива.
Чл. 11. (1) След дезактивирането на ог-
нестрелно оръжие лицето по чл. 133 от 
ЗОБВВПИ, извършило дезактивирането, из-
дава констативен протокол, който съдържа:
1. номер и дата на издаването;
2. комисията (състояща се най-малко от 
председател и двама членове с посочени име-
на), извършила проверка на дезактивираното 
огнестрелно оръжие;
3. вид, наименование, модел, калибър, 
съществуваща маркировка (сериен номер), 
нанесена оригинална маркировка при дезак-
тивирането на огнестрелното оръжие;
4. извършени специфични технически 
операции на огнестрелното оръжие съгласно 
таблица III от приложение 1 към Регламент 
за изпълнение (ЕС) 2015/2403;
5. подписи на членовете на комисията, на 
оръжейния майстор, извършил дезактивира-
нето, и подпис и печат на лицето по чл. 133 
от ЗОБВВПИ.
(2) Констативният протокол се изготвя 
в три еднообразни екземпляра – за лицето, 
извършило дезактивирането, за ГДНП или 
РУ на МВР по местонахождението на обекта 
за ремонт и придружаващ дезактивираното 
оръжие, включително при прехвърляне на 
собствеността.
Чл. 12. (1) Върху дезактивираното огне-
стрелно оръжие се нанася обща уникална 
маркировка в съответствие с образеца, по-
сочен в приложение № 3, което показва, че 
огнестрелното оръжие е дезактивирано в 
съответствие със специфичните технически 
операции, предвидени за него в таблица III от 
приложение 1 към Регламент за изпълнение 
(ЕС) 2015/2403.
(2) Нанасянето на маркировката по ал. 1 
се извършва от ГДНП или от РУ на МВР 
по местонахождението на обекта за ремонт 
след получаване на заявление за издаване на 
сертификат за дезактивиране по чл. 4а, ал. 2 
от ЗОБВВПИ.
(3) Маркировката се нанася върху всички 
основни компоненти на огнестрелното оръ-
жие, модифицирани за дезактивирането му, 
и трябва да отговаря на следните критерии:
1. да бъде ясно видима и неотстранима;
2. да носи информация за държавата членка, 
в която е извършено дезактивирането, и за 
структурата на МВР (ГДНП или РУ на МВР), 
която го е удостоверила;
3. оригиналният(те) сериен(йни) номер(а) 
на огнестрелното оръжие се запазва(т).
(4) За нанасяне на маркировка по ал. 1 
районните управления на МВР получават 
служебно свой оригинален цифрено-буквен 
код от ГДНП.
Чл. 13. За дезактивираното огнестрелно 
оръжие се издава сертификат за дезактивиране 
по реда, предвиден в чл. 4а от ЗОБВВПИ, и 
в съответствие с образеца, посочен в прило-
жение № 4 към чл. 4б, ал. 1 от ЗОБВВПИ.
Чл. 14. Дезактивиране се извършва на 
следните видове огнестрелно оръжие:
1. пистолети (еднозарядни, полуавтома-
тични);
2. револвери (включително револвери с 
барабанно зареждане);